Najvjerojatnije neće doći do skupa Ravnogorskog pokreta koji je bio najavljen za 13. ožujka u Višegradu.

Skup Ravnogorskog pokreta, najavljen za 13. ožujka u Višegradu, najvjerojatnije će biti odgođen. Naime, tijekom dana su najviši dužnosnici Republike Srpske, nakon sastanka održanog zbog širenja koronavirusa, odlučili zabraniti svako javno okupljanje u tom entitetu Bosne i Hercegovine.

Zabrana zasad vrijedi naredna tri tjedna.

Novinari Avaza kontaktirali su Organizacijski odbor Ravnogorskog pokreta Višegrad koji su im rekli da još nisu dobili službenu informaciju o zabrani okupljanja u Republici Srpskoj te da će se o svemu izjasniti naknadno.

Ranije je Organizacijski odbor uputio poziv "braći Srbima i sestrama Srpkinjama, ravnogorcima, poštovateljimai simpatizerima Ravnogorskog pokreta i ravnogorske ideje" da se 13. ožujka okupe kako bi obilježili godišnjicu hapšenja generala Dragoljuba Draže Mihailovića.